gentaiscool/nusaparagraph_topic huggingface dataset:
Virus corona ko sangat manakuik an dan maresahkan awak sadonyo dikaranokan penyebarannyo nan capek dan korban maningga yang selalu maningkek. Semenjak zaman corona ko lo banyak perubahan-perubahan nan terjadi termasuk penggunaan lift di mall maupun di hotel. Hotel-hotel kini untuak ma akses lift ndak paralu pencet-pencet tombol. Hal ko disebabkan supayo ndak terlalu banyak kontak fisik manusia dengan manusia pado tombol-tombol lift. Jadi kini cukuik pakai sensor tangan se. Beko sacaro otomatis lampu pado angko lift nan awak maksud tu akan manyalo. Iko adolah salah satu caro untuak maminimalisir penularan virus covid jadi awak ndak paralu takuik akan tertular virus corona dari tombol lift. 

Topic: leisures
Salain puaso, ado kagiatan ibadah rutin nan hanyo bisa dilakuan di bulan Ramadhan yaitu Sholat Tarawih. Sholat Tarwih ko hukumnyo sunnah tapi sangaik dianjurkan untuak dilakukan satiok malam satalah malakukan Sholat Isya satiok malam salamo bulan puaso. Sholat ko bisa dilakuan bajamaah atau surang-surang.  Wak bisa mamiliah banyak rakaaik nan nio awak lakukan untuak sholat ko, bisa 8 atau 20 rakaaik. Ado duo cara malaksanoan sholat Tarawih ko, nan patamo mambagi sholatnyo dalam 2-2 rakaik atau mambagi sholat manjadi 4-4 rakaaik satiap tarawih. Kalau mnggunoan nan 4-4 rakaaik maka ndak paralu malakuan duduak tahiyat awal di waktu antaro rakaaik kaduo dan rakaaik katigo.

Topic: religion
Di Maluku indak Kapulauan Kei se yang manjadi wisata tasambunyi yang ancak pamandangannyo. Kepulauan yang ndak kalah ancak yo ko namonyo Kepulauan Widi. Kapulauan Widi cocok bana untuak awak yang suko snorkeling, diving, dan island hopping. Kapulauan ko bisa digambarkan mampunyoi hamparan pasia putih, waktu awak mancaliak aia nyo jernih bana. Waktu awak sampai ka pulau ko akan langsuang dissmbuik jo suaro buruang Maleo yang saliang bersahutan, kalo awak mancaliak langsuang tampek nyo ko hampia mirip lah jo Maldives Baru. Awak bisa juo manciang di siko, banyak ikan tuna sirip kuniang dan tuna gigi anjiang yang banyak. Awak bisa juo meminta ka nelayan yang ado di situ untuak mangaja an awak baa caronyo manciang ikan tu.

Topic: leisures
Wirausaho indak bakacimpuang di barang se bisa juo dengan manjua pulsa dan sabana awak jalani usaho iko. Bisnis yang indak paralu modal gadang dan indak paralu lo stok tanpa adonyo kadaluarsa adolah manjua pulsa. Manuruik ambo penjualan pulsa ko alah tamasuak wirausaho kareno dilakuan paorangan. Malalui penjelasan kriteria dari usaho mikro, ketek jo manangah, sabananyo sacaro umum usaho panjualan pulsa ko tamasuak ka dalam jenis UMKM kareno tamasuak usaho yang dilakuan paorangan. Banyak jo lah kauntuangan dari penjualan pulsa ko bagi awak nan bainovasi dan berani jo maambiak resiko dan manjalankan bisnis ko dengan tujuan untuak bakambang indak dijua main-main se.

Topic: business
Daniel Aria Ahmad itulah namo panjang den, urang-urang baso mamanggia den danil atau gilo pitih. Iyo batua gilo pitih, itulah julukan nan malakek ka den samanjak den masuak SMA. Sampai kini den alah kuliah kawan-kawan den masih mamanggia den takah itu. Bukan tampo sabek urang ko maimbau den bantuak itu. Hal iko karano den nan memang suko bana bahkan Nampak tagilo-gilo jo pitih. Den bisa mangarajoan apo sajo untuak mandapekan ptih. Asal itu halal dan indak marugian urang lain den pasti nio mangarajoannyo. Contohnyo sajo den pernah jadi tukan cuci piriag kawan sa kos den tapi di bayia. Salain itu banyak karajo lain nan den karajoan. Tapi aden indak karajo jo urang sajo karano jo usaho nan kareh den bisa mangumpuaan modal dan kini den alah mambukak ciek kadai kopi nan cukuik rami pangunjuang.

Topic: business
Ceramah nan kini sadang disampaian dimuko mimbar dan dihadapan sakitar 500 urang ko kini manyampaian materinyo dengan jaleh, singkek dan padek. Buya nan manyampaian dakwahnyo kini tagak dihadapan urang dengan memakai baju jubbah putiah panjang nan manutuikan dari leher ka mato kaki sahinggo aurat Buya tu tajago. Mamakai sorban nan bawarna putiah dihiasi jo motif zebra di ujung sisinyo. Sorban nan babantuak segitiga iko kini takaluang di lehernyo. Ditambah jo peci nan tapasang dikapalonyo mambuek tampilan Buya kini tambah gagah katiko manyampaian dakwahnyo. Mambaok Al-Qur’an sabagai pedomannyo dalam manyampaian ayat-ayat suci Al-Qur’an. Indak lupo salalu mambaok alat panghitung untuk mambaco dzikir. Pembawaan nan mananangkan sahinggo banyak urang nan mancubo bainteraksi untuak manyampaian hal-hal takait jo agama.

Topic: religion
Katiko ambo manonton pertandingan bola antaro klub A dan klub B ambo kiro nan akan manang adolah klub A karano dari awal klub A bamain sangaik lincah. Skor antaro klub A dan klub pun sangaik jauah di babak 1. Klub A berhasil maungguli klub B yaitu dengan skor 3-0. Cuma ternyato ndak di sangko-sangko pas pertandingan babak ka 2 klub B seakan-akan dapek bisikan ba a caro bamain nan batuah sahinggo di babak ka 2 klub B bisa mangaja ketinggalannyo. Skor di akhir babak ka 2 antaro klub A dan klu B pun imbang, yaitu 3-3. Sahinggo harus ado tambahan wakatu untuak manantuan pamanangnyo. Ternyato dalam panambahan wakatu klu B barasil mancetak gol sahinggo klub B lah nan mamanangkan pertandingan.

Topic: sports
Akak ambo suko bana jo minuman cappucino yang pakai boba, jadi cappucino kan alah ado tinggal awak seduh lai tinggal boba nyo ko yang awak buek lai. kakak ambo ko pakai serbuk jelly se nyo yang sering awak pakai untuak buek agar-agar, inyo mamasak nyo ko patamo siap an dulu aia di mangkok inyo agiah gulo dan tepung topioka dan agiah saketek-saketek jo aia angek sampai nyo bisa di uleni dan dibantuak bulek-bulek terakhir awak rabuih lai boba tu. Salasai lah sanang bana kakak ambo nyo buek cappucino tu alah salasai nyo agiah boba ka dalam minumannyo jan lupo agiah es batu, jadilah minuman lamak ambo pun ikuik mancubo minuman yang dibuek kakak ambo ko.

Topic: food & beverages
Tio sangaik manyukoi olahraga basket. Tio lah main basket sajak umuanyo masih sapuluah tahun. Tio manyukoi olahraga basket karano ayahnyo adolah seorang atlet basket nasional. Jadi dari ketek Tio lah diajaan main basket dek ayahnyo. Satiok minggu Tio salalu manonton partandingan ayahnyo. Tarutamo katiko ayahnyo bamain di kandang. Kadang katiko ayahnyo libur, Tio akan diajak main basket dari pagi sampai sore di halaman rumahnyo. Doktrin dari sang ayah itulah nan mambuek Tio sangaik manyukoi olahraga basket. Salain itu, Tio pun maraso cocok jo olahraga basket karano posturnyo nan tinggi gadang sangaik diparalukan dalam olahraga basket. Bahkan Tio lah manjadi andalan tim basket sikolanyo.

Topic: sports
Es lemon tea adolah salah satu minuman favorit ambo sasudah es teh manih nan paliang acok ambo pasan katiko nongkrong di kafe jo kawan-kawan. Ndak hanyo di kafe, di rumah pun ambo acok mambuek minuman ko. Caro penyajian dan bahan nan diparaluan untuak mambuek salah satu minuman favorit ambo ko tagolong mudah. Hal nan paralu awak lakukan cuma 3 langkah. Langkah pertamo awak tingga angek an aia dan celupkan teh ka dalam aia angek tersebut sampai warnanyo kecoklatan. Kaduo masuak an gulo ka dalam aia teh tadi dan aduak. Langkah terakhir tinggga ditambahan perasan lemon dan es batu. Minuman siap disajikan.

Topic: food & beverages
Di halaman rumah Kiki tumbuah tanaman bungo nan namonyo bungo telang. Bungo telang ko bisa dimakan jadi Kiki suko bana mambuek teh dari bunga itu. Teh dari bunga telang punyo warna biru nan rancak dan pakek. Dek warnanyo nan rancak itu Kiki suko jo minuman tu, karno sabana jarang ado teh nan warnanyo biru. Untuak raso tehnyo labiah hamba dan ado aroma harum bungo saketek, jadi paralu ditambahan gulo atau lemon supayo rasonyo labiah sasuai salero. Ado hal unik lainnyo dari si teh telang ko, kalau tehnyo diagiah asam macam lemon atau jaruak nipih, warna tehnyo bisa barubah dari warna biru jadi ungu.

Topic: food & beverages
Tokoh agama dalam pandangan umum acok disabuik sabagai ulama. Dianggap sabagai urang nan mnegetahui, tapelajar, dalam salah satu ilmu pengetahuan. Biasonyo seseorang bisa disabuik sabagai ulama kalau nyo mamiliki pengikut. Sacaro esensial paliang ndak tokoh agama tu mamiliki fungsi keagamaan antaro lain nan pertamo adolah fungsi pemeliharoan ajaran agama. Tokoh agama punyo hak dan wewenang untuak mamimpin upacara-upacara keagamaan. Ikolah penyebabnyo ulama selalu mangaja an ritual keagamaan dan akan mangoreksi kalau tajadi panyimpangan. Nan kaduo, fungsi pangambanagan ajaran agama. Para tokoh ulama mampunyoi misi untauk manyiarkan ajaran agama dalam rangka maningkek an kualitas dan kuantitas bagi pamaluaknyo. Kurang labiah itulah fungsi nan harus dimiliki dek tokoh agama.

Topic: religion
Lisa marupakan salah ciek penjual baju nan biasa inyo  tawarkan di pasar. Namun Seiring berjalannyo waktu pengunjung pasar kini alah semakin manurun sahinggo daya beli manjadi manurun pula. Saat iko urang-urang beralih ka belanja secara online sahinggo bisa mamutuihan untuak mamasang produknyo di online pula. Inyo mamasang iklan di Facebook serta Instagram dan Tik Tok . Aplikasi madia sosial iko sangek mambantu Lisa untuak mampromosikan produknyo sahinggo kini inyo alah mandapekkan banyak pesanan dari urang nan berasal dari seluruh Indonesia.  dan untuak mayakinkan calon pembeli inyo sering malakukan live agar produknyo dapek di Percaliakkan terlebih dahulu kapado calon pembeli sahinggo mareka dapek mampertimbangkan apa nan mareka akan beli. Setelah malakukan pemesanan mako Lisa akan mampackingnyo dan mangirimkannyo sesuai alamek nan alah tertera.  dan setiap produk nan alah dibeli akan manghasilkan kauntungan kapadanyo.


Topic: business
Di era digital kini, banyak konten kreator nan mambutuhan talent atau urang nan pandai dalam bidang mangedit video. Sadangkan,kini banyak urang punyo hobi untuak mamparancak feed atau koleksi foto jo videonyo pakai aplikasi khusus edit atau peralatan lain nan diparaluan. Dicaliak dari rating atau jumlah pengunduhan aplikasi editing kini banyak urang nan alah pandai manggunoannyo. Hobi edit video iko dapek bamanfaat untuak seseorang kalau inyo pandai mamakainyo sabaik mungkin untuak mancari perhatian urang atau sabagai sumber pemasukannyo biko. Hobi dapek bamanfaat untuak mancari pitih kalau seseorang pandai mangolahnyo. Hobi nan dijadian sabagai pekerjaan kini banyak dilakuan dek urang dilua sinan, sahinggo indak manutuik kemungkinan awak atau urang lain dapek kesempatan untuak mangikuti jejak urang lain. 

Topic: leisures
Duo hari yang lalu sofia jo kawan-kawan nyo pai wisata Hidden Gems atau yang disabuik tampek wisata yang tasambunyi. Namo tampek wisatanyo Pulau Kakaban wisata kali ko sero bana. Kami pai wisata bawah aia, tampek nyo ancak bana. Waktu awak manyalam ka aia tu apo yang awak caliak begitu mambuek takjub. Sofia jo kawan-kawan nyo mancaliak mahluk-mahluk lucu yang ado dibawah aia tu. Baru kali itu sofia mancaliak ubur-ubur mini berjenis golden jo moon jellyfish yang indak menyengat. Kecek urang ubur-ubur tu indak menyengat lai karena inyo tejebak ribuan tahun  dalam danau itu. Pokoknyo sero bana waktu patamo kali sofia dan kawan-kawan nyo ka situ.

Topic: leisures
Kalau jalan-jalan ka kota Jogja, Solo, Bali, pasti awak takagum-kagum dengan suasana kota nyo nan masih sangaik taraso akan kekentalan adaik nan balaku di kota tu. Walaupun alah manjadi sabuah ibu kota ndak manjadikan kota Jogja mahilangkan adat dan budayanyo. Kok dapek awak pun di ranah minang bisa manciptakan kota Padang sabagai kota nan masih mampertahankan adaik istiadaik. Tapi sayang banyak anak mudo kini nan alah manganyampiangan nilai-nilai adaik nan sabananyo alah diturunkan turun temurun dek nenek moyang awak nan basuku Minang. Oleh karano tu, hal pertamo nan bisa awak lakukan agar  bisa marasokan nilai-nilai adaik tu penting adolah dengan mahormati sia nan manjadi pamimpin adaik dan apo nan manjadi keputusan musyawarah dan mufakaik adat nan dilakukan dek petinggi-petinggi adaik.

Topic: culture & heritage
Untuak nan ka mancubo makan di Subway, ambo nio agiah tau caro mamasan makananyo supayo pas ka sinan wak ndak binguang. Sabalunnyo pasti banyak nan alun familiar jo restoran ko kan. Restoran ko manjua roti sandwich dengan baragam pilihan isian. Wakatu mamasan, patamo wak harus mamiliah jenis dan ukuran roti nyo. Abih tu piliah menu isian utamonyo, contohnyo ado Italian BMT, Chicken Slice, Egg mayo, dll. Salanjuiknyo wak piliah jenis sayur jo sausnyo untuak topping. Ambo marekomendasi saus Sweet Onion jo Honey Mustard nyo. Awak bisa lo pasan menu-menu lain salain sandwich takah minuman, salad, jo kue-kue. Wak bisa piliah varian roti, isian, dan saus sasuai jo salero wak masiang-masiang.

Topic: food & beverages
Singkong maledak marupokan makanan olahan singkong atau dalam bahaso minangnyo dikenal jo kapelo nan kini sadang banyak pulo jadi pambicangan di masyarakat. Bisa jadi karano namonyo nan ado kato-kato "maledak" jadi pertanyaan bagi urang, "emangnyo aponyo yang maledak?". Satalah den caliak-caliak, unsur maledak barasal dari proses panggorengan ubi nan dipotong ketek-ketek dan banyak ramah-ramahnyo sahinggo nampaknyo takasan bantuak ubi nan sudah maledak. Den pribadi kurang suko samo raso dari ubi nan digoreng tanpa dibaluik jo bumbu apopun. Walaupun satalah masak beko ubi tu diagiah bumbu-bumbu palamak raso baiak nan bantuak bubuak nan rasonyo bamacam-macam ataupun nan babantuak saus, tagantuang nio pambali.

Topic: food & beverages
Katiko mamasuki sabuah masjid atau rumah ibadah hendaklah mamperhatikan apa nan manjadi keharuihan nan haruih dilakukan dan adab-adab lain. Barikuik adab nan haruih diperhatikan katiko mamasuki masjid. Nan partamo yaitu dalam keadaan bersih artinyo katiko ado kotoran nan ado di kaki atau di tubuh hendaklah bersihkan terlebih dahulu baru mamasuki masjid. Kaduo, mamakai pakaian nan sopan sasuai jo syariat Islam serta pakaian nan bersih dan suci. Katigo, mambuka alas kaki saperti sapatu sandal terlebih dahulu sabelum mamasuki masjid. Kaampek, disunahkan untuak mandahulukan kaki kanan disertai jo mambaco doa masuk masjid. Kalimo, indak mangeluarkan suara nan mangganggu jamaah lain. Lalu katiko sudah masuk disunahkan untuak mangerjakan salat tahiyatul masjid sabanyak duo rakaat

Topic: religion
Salah ciek olahraga nan dapek dilakukan di rumah yaitu push up. Olahraga iko dapek dilakukan sendiri dan dapek dilakukan di mana saja asalkan tempatnyo datar. Begini cara-caro nan benar katiko malakukan push up. Partamo yaitu posisikan tubuh tengkurap atau telungkup. Keduo yaitu mamposisikan keduo tangan dengan lurus serta batumpu pada lantai dengan jarak antara keduo telapak tangan yaitu  selebar dada. Ketigo mamposisikan keduo kaki dengan lurus serta rapat di mana ujung jari kaki manempatkan di lantai. Keampek malakukan gerakan dengan manekuk siku sahinggo badan bagian ateh akan turun dan naik. Nan tarakhir yaitu manurunkan badan hingga hampir manyentuh lantai dan angkat kembali badan hingga posisi badan tegak. Lakukan iko sacaro baulang dengan jumlah push up nan semampunya.

Topic: sports
Ekskul sepak bola adolah eksul nan paliang banyak diminati dek anak-anak sakolah ambo. Apolai anak laki-laki. Sebagian gadang masuak ekskul ko sadonyo. Dek sangkiang banyaknyo paminat ekskul ko kalian harus capek-capek mandaftar karano kuotanyo dibatasi. Selain karano olahraga ko banyak disukoi, ekskul ko ndak raso baraja awak dek nyo do, melainkan raso bamain-main se. Babeda jo ekskul matematika, fisika, bahaso japang, dan lain-lain. Taraso bana barajanyo tu. Buek angek kapalo. Selain itu, ekskul ko banyak lo maadoan turnamen-turnamen tingkek sakolah, maupun tingkek kota. Jadi labiah eksis dibueknyo. Apolai kalian berbakat lo di bidang ko. Pasti kalian akan nampak bana di permukaan.

Topic: sports
Mungkin sebagian urang pernah mangalami kram saat olahraga. Penyebab dari kram ko banyak lo macamnyo. Namun dari berbagai penyebab tajadinyo kram otot nan paliang acok tu adolah karano saat akan melakukan aktifitas fisik saroman baolahraga ndak melakukan pemanasan talabiah dulu sahinggo otot-otot nan ado pado tubuah takajuik. Untuak ma atasi nyo kalian bisa lakukan beberapo cara antaro lain hantian aktifitas kalian saat itu. Abis tu, lakukan paragangan sacaro palahan. Lambek-lambek dan jan takaja-kaja. Siap tu, kalian bisa uruik-uruik bagian tubuah kalian nan sadang kram. Uruik nyo tu lambuik se, jan kareh-kareh. Setelah kalian lakukan beberapo hal di ateh langkah terakhir nan bisa kalian lakukan adolah dengan mangompres bagian tubuah nan ma alami kram tu pakai aia angek ngilu kuku.

Topic: sports
Aden biaso disapo Caca. Aden kini sakolah di SMK kelas 3. Dikelas Aden dikenal caloteh dan banyak kecek, tapi Aden pun bisa manyasuaian diri, bilo waktu Aden banyak kecek, bilo waktu Aden diam. Karano sifat Aden nan blak-blakan banyak kawan nan suko bakawan samo den, walaupun ado juo beberapo nan ndak suko. Tapi Aden ndak pernah terlibat masalah kayak bacakak samo kawan. Karano Aden maraso manjalin hubungan elok samo kawan tu pantianh, kito ndak tau bisa jadi suatu katiko kito butuh bantuan kawan tu, kalau kito bamasalah tantu susah untuak mandapekan tolong. Jadi Aden bapandai-pandai mamposisian diri supayo bisa diterimo dan berubungan elok samo kawan-kwan dan juo guru di sekolah.

Topic: slice of life
Angkutan umum adolah saluruah alat transportasi katiko panumpang indak bapagian manggunoan kendaraan sandiri. Angkutan umum pada umumnyo tamasuak kareta api dan bis, namun tamasuak juo palayanan maskapai panabangan, ferry, taksi, dan lain sabagainyo. Angkutan atau transportasi umum salah satunyo adolah kapal ferry. Kapal ferry marupokan angkutan atau alat transportasi antar pulau yang malewati peraiaran. Kapal ferry biasonyo bawarna putih, yang mangangkuik barang atau manusia jo jarak yang indak talalu jauah. Kapal ferry biasonyo mamiliki tigo tingkek. Salain itu kapal ferry mamiliki paranan yang sangaik panting dalam system pangangkuikan tarutamo bagi kota-kota yang barado di pasisia pantai. Caro naik kapal ferry pun indak sasusah yang wak bayangkan. Salain itu biaya kapal ferry indak talalu maha.

Topic: slice of life
Salah satu kamera nan wajib kito punyo adolah kamera RP EOS Body Only . Canon RP EOS Body Only adolah kamera mirrorless nan sangaik mangasankan. Kameran Canon RP EOS Body Only mampunyoi bodi nan ketek. Canon RP EOS Body Only mampunyoi sensor full frame nan gadang. Lalu Canon RP EOS Body Only ko manawarkan kamampuan pancitraan nan fleksibel basamo dengan faktor bantuak portabel. Kamera jenis iko pun mampunyoi fitur dual pixels autofokus nan marupokan teknologi khas canon. Salanjuiknyo kamera iko pun mampunyoi eye detection AF. Kamera iko pun didesain untuak fungsionalitas. Dengan banyaknyo fitur nan ado, kamera iko dijua dengan hargo 16 juta rupiah.

Topic: technology
Urang minang khusus nyo kota Pariaman pasti acok bana ngemil jo sala lauak, cemilan yang bantuak nyo bulek ko yo khas bana. Untuak urang nan marantau biasonyo susah untuak mancari sala lauak ko indak bantuak di pariman do yang mudah di cari jadi itulah lamak nyo kalau awak tau caro mambuek nyo soalnyo katiko awak taragak bisa awak buek surang. Resep dan baa caro mamasak nyo kecek amak ambo nan dikampuang mudah nyo. Patamo awak sangrai tapung bareh sampai kariang dan pindah an ka wadah,selanjuiknyo didihkan aia yang alah diagiah bumbu taruih masuak an tapuang sangrai tadi, tambahkan daun bawang ,kunyik jo ikan teri abis tu aduak se sampai rato bantuak adonan bulek-bulek terakhir awak masak diminyak angek.

Topic: food & beverages
Wakatu ambo diet banyak bana urang yang manyarankan ambo untuak minum jus tomat sedangkan ambo ndak suko bana jo jus tomat ko rasonyo ndak lamak bantuak baa gitu. Ambo pernah mancubonyo mambuek nyo se ambo alah mambayangkan rasonyo wakatu tu patamo yang ambo lakukan piliah tomat yang segar dan punyo warno merah tarang, setelah itu ambo balah duo alah siap sadonyo ambo giliang lai jo blender. Wakatu salasai jus tomat ko alah jadi ambo lah mual se duluan bantuak nyo kental-kental baa gitu. Ambo mancubo saketek nyo soalnyo ndak suko bana ambo jo tomat tu apolai mancaliak nyo kental mode tu baunnyo ndak lamak lo.

Topic: food & beverages
Urang yang nio pai ka tampek makan raso dibali kini ndak paralu jauah-jauah ka bali soalnyo kini di daerah jakarta adoloh tampe makan bernuansa bali. Namo tampenyo adolah Kokonut and Curtains suasana bali di tampek ko mambuek urang banyak yang nio kasiko. Wakatu awak masuak ka siko awak akan langsuang bisa marasoan suasana sadang dibali apolai kalau awak pai sore kareno angin sepoi-sepoi nyo tambah mamanjanan awak taraso bana lagi liburan. Dari bangku, suasana, penataan dan pemandangannyo yo bana bantuak sadang di bali, tantu awak pun jan lupo memesan kalapo muda menu andalan disiko bia tambah taraso lai liburan ka bali.

Topic: food & beverages
Disanjo hari sekitar jam 5 sanjo,den jo kawan den rancana pai main bulu tangkis,sebelum kami pai main,kami surang-surang pai mamintak izin ka urang tuo terlebih dahulu. kami pai main ka lapangen yang dak jauh dari rumah den,kami mambau raket masing-masing dari rumah surang-surang,yang mambau kok den dan nan mambau net kawan den.alat yang digunoen untuk main bulu tangkis ado 3 nyo,yaitu:net,raket,jo kok. agak 5 minik kemudian kami  lah tibo dilapangen,kami langsung mamasang net di tonggak yang lah ado disadioen disitu,kalau lah tapasang kami mamulai permainannyo,yang memulai main den dahulu.dak taraso hari lah sanjo bana,kami main sampai jam 6,sasudah tu kami bersiap-siap untuk baliak ka rumah.

Topic: sports
Samba randang tardiri dari bamacam rampah-rampah nan mambuek harum dari masakan ko babeda. Randang hitam dengan harum katumbanyo nan semerbak mambuek raso lapa diparuik makin manjadi-jadi. Katiko makan pun rasonyo indak namuah baranti karano saking nikmatnyo. Ditambah padeh ladonyo nan pas dan gurih mambuek kito samakin samangaik dan basalero makan. Samba randangko paliang lamak dimakan pakai nasi angek karano akan mambuek bumbu rampah-rampah tadi kalua aroma dan mambuek rasonyo lamak dilidah. dari pengaplikasian rempah kaya katumba tu di tumbuak sampai aluih kamudian di sangrai diateh kuali atau wajan sapai baun dari katumba tu kalua. katumba tadi pun nanti dicampuan kadalam gulai nantinyo.

Topic: food & beverages
Katiko maadoan upacara adaik bantuak upacara Ngebabali di Lampung ado jo upacaro yang lain-lain. Upacaro adaik ko kan upacaro yang turun tamurun jadi paralu ado nan mamimpin dan mangarati bantuak kapalo suku atau katuo adaik di daerah-daerah yang kental jo adaik nyo. Manuruik ambo adonyo tokoh adaik ko mambantu awak dan bisa mambuek adaik yang ado semakin terlestarikan, karena tugas tokoh adaik ko kan berperan menegakkan aturan adaik. Tokoh adaik ko juo bisa mangandalikan sikap jo tingkah laku warga masyarakat supayo sasuai jo ketentuan adaik dan indak malanggar adaik salagi masih elok dan demi kebaikan basamo. Seorang tokoh adaik biasonyo cocok juo tampek untuak bacarito kahidupan.

Topic: culture & heritage
Katiko hendak melakukan skydiving, sabalum maloncek dari pesawat paralu diingek limo teknik yang wajib diketahui. Saat pertamo kali maloncek dari pesawat, akan taraso dorongan yang membuek kito jatuah dengan capek. Indak barapo lamo dorongan ko akan malambek karena terikan gravitasi. Pado akhirnyo kito akan mencapai kecepatan normal. Pertahankan tangan jo kaki selebar mungkin untuak mempertahankan kestabilan kecepatan. Bilo nio mengubah kecepatan, kurangi tarikan gravitasi dengan maubah posisi tubuh. Katiko sudah hampia mendekati tanah, mulailah perlambek kecepatan dengan mambuka tali parasut. Bersiaplah saat kaki kito nio menyentuh tanah, tekuk kaduo lutuik, dakekan siko ka tubuh dan biarkan diri jatuah dengan aman.

Topic: sports
Patandiangan tenis meja marupokan pamainan antar duo urang pamain tunggal atau bisa juo pamainan ganda, jo caro mamakai bola ketek yang dipantulkan jo bet yang dipacik. Patandiangan iko gampang-gampang susah, jadi tacaliaknyo gampang cuman katiko awak indak tau caronyo akan susah untuak mambueknyo pas ka bet yang awak pacik. Ado langkah-langkah untuak kalian nan nio tau baa caro urang yang malakuan patandiangan tenis meja tu bisa main bagitu lincah nyo. Patamo awak harus tau teknik mamacik nyo, kaduo sikap jo posisi kaki, siap tu baraja teknik servis jo serangan, balatiah sacari taruih manaruih. Kareno nio mambiasokan sesuatu juo harus ado perjuangan, jadi indak bisa sakali se.

Topic: sports
Ado banyak janih pamainan nan punyo manfaat samo jo olahraga. Salah cieknyo pamainan lamo benteng. Pamainan nan ciek ko paliang acok dimainan sangkek SD karano mainnyo lamak. Jadi banteng dimainan dek 2 kalompok. Masiang-masiang kalompok punyo anggota paliang saketek 3 uarang, samakin banyak nan main samakin sero. Masiang-masiang kalopok punyo benteng atau tampek nan inyo jago. Jadi misinyo awak harus bisa manguasoi benteng lawan. Caronyo awak harus bisa macik atau masuak ka benteng lawan jo syorek awak indak tatangkok den anggota lawan. Jadi salamo main ado namonyo benteng baru (urang nan baru kaluan dari bentang) jo benteng lamo (uarang nan alah lamo kalua benteng). Jadi paratuannyo benteng baru bisa manangok benteng lamo. Pamainan salasai katiko benteng lawan alah dikuasai.

Topic: sports
Hobi mambaco adolah salah satu hobi nan sangat produktif. Selain melakukan kegiatan nan disuko dapek lo mamparoleh ilmu. Anak kawan ambo dari ketek alah mulai dikenalkan jo buku, sahinggo kini nyo ndak bisa lapeh dari buku. Kama-kama selalu baok buku. Ado wakatu luang saketek pasti buka buku. Alah manjadi kecanduan baginyo mambaco buku. Di sekolah pun anak ko terkenal anak yang pintar dan jenius. Untuak anak sa usianyo pengetahuan umumnyo luas, apo lai pelajaran sakolahnyo. Sabalum guru manarangan lah nyo baco materi tu, sahinggo katiko guru manjalehan makin malakek di utaknyo. Juara 1 alah jadi langganan baginnyo di kelas. Mudah-mudahan kelak anak awak hobi mambaco buku bantuak inyo.

Topic: leisures
Ado banyak caro gaya hidup yang ado di kampuang kami tapi ado ciek rumah yang emang punyo gaya iduik yang patuik bana di contoh. Di kampuang kami keluarga apak ko terkenal sejahtera bana caronyo yaitu yang partamo sumbahyang subuah di musajik dan jan lupo sadakah satiok subuah walau ndak banyak tapi maagia saketek yang awak punyo. Kaduo, ndak suko mancaritoan atau duduak duduak wakatu sore mancaritoan iduik urang lain karano kadang iduik surang ndak elok do dan katigo, ndak iri jo dengki samo pencapaian urang lain karano sifat kayak itu bissa manulak datang rasaki dan itu juo hal yang ndak seharus e awak buek.

Topic: slice of life
Cristiano Ronaldo nan marupokan salah satu pemain sepak bola terkenal di dunia iko lahir p ado tanggal 5 Februari 1985. Pado tahun 2003 katiko inyo bausia 18 tahun alah mamenangkan piala FA sahingga mamenangkan tigo gelar Liga utamo Inggris sacara baturut-turut. P ado usia 23 tahun inyo alah mamenangkan balon d’Or  pertamonyo.   tahun 2009 inyo manandatangani kontrak dengan Real Madrid Dengan nilai transfer nan sangek gadang yaitu sagadang 94 juta Euro. Katiko inyo bagabung kep ado Real Madrid inyo alah mambawa duo gelar La Liga, Copa Del Rey, dan sabagai pencetak gol terbanyak Real Madrid sapanjang masa. Hal iko sangek manakjubkan mangingat umurnyo nan masih mudo kala itu. Pado tahun 2015 Cristiano Ronaldo dinobatkan sabagai pemain Portugal terbaik sapanjang masa oleh federasi sepak bola Portugal. Saat iko inyo tergabung ke dalam klub Arab Saudi yaitu al-nasr FC. 

Topic: sports
Banyak nan protes karano manuci baju ka laundry kiloan bukannyo baju jadi barasiah tapi malah kusam. Bahkan pernah waktu itu ado bebrapa baju nan ambo masuak an ka dalam laundry malah bajunyo jadi rusak. Warna baju ambo nan awalnyo warna jambu aia tarang barubah jadi warna ka ungu-unguan. Iko pasti penyebabnyo karano pas manuci baju ko ndak dipisah berdasarkan jenis warnanyo sahinggo jadi mode iko. BAgi kalian nan punyo usaho laundry ambo harap labiah hati-hati katiko mancuci baju konsumen. Memang kalian akan batangguang jawab terhadap apo nana lah kalian pabuek tapi pasti pelanggan tu akan bapikia 2 kali untuak malatak an baju nyo di tampek kalian. 

Topic: technology
Katiko ambo mancaliak urang nan sedang menampilkan Tari Piriang nan berasal dari daerah Sumatera Barat, ambo selalu terkesima. Dengan piriang di ateh tangan masih tetap bisa balenggok-lenggok dengan sangaik lincah. Seakan-akan bantuak ndak ado piring se di ateh tangan. Mulonyo ambo kiro kalau penari piriang ko mamakai cincin nan dilakek an di piriangnyo ternyato setelah ambo caliak dari dakek ndak ado satupun penari piriang nan mamakai itu. Nan labiah menarik tarian ko ditutuik jo atraksi mainjak-injak piriang nan alah dipacah-pacahkan tanpa mamakai aleh kaki samo sakali. Ndak ado satetes darah pun nan kalua dari kaki penari. Manuruik ambo ko mungkin ado teknik tertentu dan baco-bacoannyo supayo kaki penari tu kebal.

Topic: culture & heritage
Waisak adolah hari rayo umaik budha yang marupokan serba-serbi paringek an anam baleh mei. Hari rayo waisak ko adolah hari rayo yang dilaksanoan umaik budha. Parayoan waisak ditandoi jo tanggal merah di kalender atau hari libua nasional. Langkah-langkah nan dikarajoan umaik budha katiko marayoan upacaro waisak ko adolah sabagai barikuik. Patamo maiduik an lampu minyak jo lilin babantuak lotus, kaduo kalau bisa mangunjuangi tampek kalahiaan Budha di Nepal, katigo mangibarkan bandera umaik budha di rumah-rumah urang budha,malaksanoan ritual pindapatta dengan maagiah dana makanan kapado para biksu untuak malakuan kabajikan. Paringek an waisak dilakuan di seluruh Indonesia dek umaik budha, namun sacaro khusus puncak parayoan nyo adolah bapusek di candi borobudur.

Topic: religion
Olahan cumi adolah salah ciek olahan seafood nan banyak diminati. Rasonyo nan khas dan banyak nutrisi untuak tubuah. Caro maolahnyo bisa digoreang, dibaka, dibuek sup, dan di tumih. Kini awak baraja cao mambuek cumi pindang itam. Partamo siapan bahan bahannyo yaitu ½ kg cumi, aia, tu ado bumbu masak yaitu 1 sendok teh aia asam, lado kutu sirah jo ijau, 7 bawang merah, sajumpuik langkueh, 2 batang sarai,5 daun limau, 1 sendok teh tarasi, garam, gulo, panyadap jamua. Caro mambueknyo patamo manggalagakan aia sacukuiknyo satalah itu masuakan bumbu masak, masak jo api ketek, cabiah kantong tinta cumi masuakan ka dalam abuikan bumbu tambahan garan panyadap gulo aduak rato. Sataruihnyo masuakan cumi dan masak sampai matang.

Topic: food & beverages
Babarapo panyebab masin cuci kurang awet, jarang dibarasiahan nan mambuek kotoran tasumbek. Maskipun nampak barasiah, masin cuci nan jarang dibarasiahan dapek manyebabkan manumpuaknyo kotoron pado bagian filter. Salain itu, siso sabun nan manumpuak dapek mampapendek umua masin cuci. Mamasuak na  talalu banyak pakaian, jikok banyak pakaian nan dimasuak an, akan manyebababkan pakaian inda tacuci jo masksimal karano talalu banyak pakaian nan manumpuak di dalam. Salnjuiknyo, mancuci barang nan dapek marusak masin cuci, bantuak mancuci barang nan talalu gadang, akan manyebabkan masin cuci indak baputa sacaro samparono. Panggunoan sabun nan talalu banyak, dapek manyebabkan manumpuaknyo masin cuci dilakuaan dalam jangko waktu nan lamo. Salain indak elok untuak masin cuci indak elok pulo untuak parairan sakita lingkuangan tampek tingga.

Topic: technology
Ambo gagal manjadi koki karano keterbatasan biaya. Dulu ambo sempat nio masuak sikola masak, tapi ndak jadi karano piti pendaftarannyo kurang banyak. Sabananyo bisa sajo ambo baraja mamasak sacaro autodidak, tapi ambo ndak pernah berhasil karano suliknyo mamahami dan mahafal-resep-resep nan ado. Karano sadar ambo lah ndak punyo kesempatan untuak manjadi seorang koki, akhianyo ambo barubah haluan nio manjadi seorang barista. Ambo mulai rajin baraja menganai kopi dan kawan-kawanyo. Salain itu ambo pun bausaho untuak manamukan inovasi baru dari sabuah kopi atau teh. Hal itu ambo lakukan agar ambo punyo sesuatu nan bisa ditawarkan untuak cafe-cafe. Akhir-akhir ko ambo pun banyak malamar manjadi barista di cafe-cafe, tapi sampai kini ambo masih alum dapek panggilan.

Topic: food & beverages
Bosan bana kalau sadang manunggu dosen yang ndak masuak-masuak nio pulang ka kos takuik nyo beko datang dosen tu, manunggu disiko pun bosan lo. Siang kini ambo ado jadwal kuliah jo apak syafril inyo mangaja kelas ekonomi tapi ndak tibo-tibo jo apak tu sampai kini alah 15 minik ambo jo kawan-kawan ambo manunggu padahal kecek nyo siang ko nyo masuak jadi ndak bisa awak pulang ka kos. Untuang se ambo taingek jo cemilan yang ambo simpan di dalam tas iko cemilan yang ambo suko bana yaitu kripik pisang jadi ndak baraso bana manunggu soalnyo ambo sambil kulek-kulek kripik pisang. Kripik pisang ndak pernah buek ambo bosa untuk mangulek inyo mangko dari itu ambo banyak stok kripik pisang di kamar kosan.

Topic: food & beverages
Robot humanoid seperti yang awak tau sabalumnyo adolah robot yang mampunyoi kemampuan maniru babarapo kegiatan manusio untuak bajalan atau manggariak an anggota badan nyo nan lain. Jadi robot humanoid ko memang dirancang bantuak urang, apo yang inyo lakuan pun dibuek untuak mamudahkan manusio. Jadi tugas nyo tu alah terprogram dan apo nan inyo lakuan tu kareno ado gerakan atau sensor yang manyuruah inyo malakuan sasuai tugasnyo. Kalau manuruik ambo robot humanoid ko memang dirancang untuak mambantua karajoan manusio di babarapo bidang se. Robot kan bisa diatua dulu dek awak atau ado juo nan otomatis. Tagantuang robot itu dibuek dengan tujuan apo.

Topic: technology
Samakin kamari samakin banyak tampek wisata nan namonyo dialiahan atau diubah ka bahaso inggris. Kito akui, hal tasabuik adolah salah satu upayo pamarintah untuak mampromosian objek pariwisata kito ka mato mancanegara. Tapi, manuruik den maaliahan namo sabuah objek wisata manjadi namo internasional supayo bisa dikenal dek masyarakat lua adolah sasuatu nan sangaik disayangkan. Paraliahan namo tasabuik bisa mailangan kaorisinal tampek wisata nan dimaksud. Salain itu, paaliahan namo tasabuik sairiang bakambangnyo wakatu ditakuikan bisa mailangan asal-usul, sejarah, dan identitas tampek wisata tasabuik. Contohnyo se tampek-tampek wisata alam nan kito tau, tampek wisata alam itu barasal dari identitas dima tampek wisata itu tagak, contohnyo Ngarai Sianok itu talatak di Nagari Ngarai Sianok. Katiko diubah namonyo manjadi Sianok Canyon, urang-urang nan bakunjuang indak lai tau kalau inyo sadang barado di Nagari Ngarai Sianok.

Topic: leisures
Robot makeblock adolah robot yang digemari juo di kalangan masyarakat. Robot ko ado juo manfaaik nyo jadi indak sakedar mahabihan wakatu atau mambuang pitih se. Babarapo dari manfaaiknyo adolah baraja STEM dalam sakali duduak, manjadian ilmu matematik labiah praktis, siap tu maningkek kreativitas sahinggo bisa mawujudkan mimpi. Untuak itu main atau mampunyoi robot dirumah indak ado masalah gai do. Banyak atau ado jo manfaaik elok yang bisa awak ambiak dari mamainkannyo. Bantuak robot makeblock ko kan elok juo dimainkan anak-anak. Tantunyo awak harus tau katiko maprioritaskan sesuatu, jadi awak ambiak dan mandapek an dampak positif, jadi indak kanai dampak negatif nyo.

Topic: technology
Manuruik ambo pasti banyak urang nan sanang mandanga kaba basonyo kini aplikasi Tiktok ah bisa dinikmati malalui TV. Dengan adonyo fitur Tiktok di TV ko pasti penikmat Tiktok akan marasoan sensasi labiah pueh dalam manikmati aplikasi ko karano bisa manikmati konten-konten nan nyo buek dek pambuek konten dengan ukuran layar nan labiah lueh. Tapi ndak sado TV nan bisa ma akses aplikasi ko, hanyo Google TV, Smart TV, Samsung Smart TV dan TV nan alah di dukuang dek sistem operasi Android TV nan bisa maunduh aplikasi ko. Namun, khusus untuak LG Smart TV, pihak Tiktok mangatokan basonyo aplikasi Tiktok akan tasadio dalam babarapo waktu ka muko.

Topic: technology
Puding marupokan makanan nan paliang ambo sukoi karano camilan ko salah satu camilan sehat nan kayo akan serat, puding ko dapek juo disajian sabagai dessert. Caro mambueknyo pun mudah, yaitu bubuak dan aia. mode ko caronyo. Partamo siapan bubuak dan masuakan aia sabanyak 500ml kadalam panci. masuakan sa saset puding instan ka dalam panci sudah tu aduak sampai rato. masuak puding, apinyo pakai api sadang sajo. satalah manggalagak diaman sakitar 3 minik sampai uok ilang tu masuakan kadalam cetakan. awak bisa lo manambah buah-buahan ka dalam puding nan dicetak. masuakan ka kulkas diaman sakitar 2 sampai 3 jam. lalu siap disantap.

Topic: food & beverages
Kalau di keluargo ambo sajak ketek dulu anak-anaknyo indak buliah manonton sinetron atau film-film nan ado di tv. Dulu tontonannyo kartun se tapi kalau ini ambo suko manonton barita samo jo apak ambo. Jadi ambo manonton tv tentang barita se. Manuruik ambo kalau awak manonton barita, awak jadi tau informasi tabaru dan dapek juo palajaran yang awak dapek. Kareno katiko awak mancaliak barita, awak juo ikuik bapikia kritis dan wawasan awak manjadi tabukak. Kiro-kiro mode itulah, ambo memang indak suko juo mancaliak sinetron dek kareno dari ketek emang indak manonton itu. Manonton barita tu awak jadi tau banyak informasi di lua sano.

Topic: technology
Namo den Nurul Aiana Tu, biaso di panggia Nurul. Liburan sakola kini ko den pai ka dangau onek den nan talatak di nagari Batu Sangka. Itu adolah salah satu nagari nan ado di Sumatera Barat. Rumah onek marupoan rumak nan talatak di pakampuangan di ateh bukik. Di sinan udaronyo dingin dan segar. Urang disiko alah banyak nan tuo tuo karano anak mudo banyak nan poi marantau. Kini ko den ka pai main ka salah ciek tampek wisata di siko namonyo Puncak Lawang. Iko adolah tampek wisata alam di ateh puncak. Disiko awak bisa manikmati pamandangan puncak sarat manikmati piknik di bawah batang pinuih nan baambun.ado banyak janih pamainan nan awak bisa mainan di siko, takah oto oto, manin skate bord dan lain sabagainyo. Suasano sanjo disiko lama karano bisa mancaliak matohari tabanam nan jaleh. Salain sanjo suasana pagi pun ancak karano saraso di dunia lain dek ado ambun nan manutuik salingka bukik.

Topic: leisures
Seni tari Ballet tamasuak ka dalam cabang olahraga dan bantuak seni asli. Tari ballet marupokan juo aktivitas yang mampunyoi banyak manfaaik bagi tubuh. Kareno malatiah koordinasi antar bagian tubuh, picayo diri, maningkek an kemampuan mental dan fokus. Manuruik ambo ballet elok juo untuak memperbaiki postur tubuh awak apolai yang nio tinggi kareno gerakan-gerakan ballet. Olahraga ko tamasuak ekstrim kareno harus dibekali jo ilmu, jadi indak bisa awak dengan mancaliak se atau manjadian iko olahraga sahari-hari. Gerakan ballet ado pull up yang marupokan gerakan untuak maangkek atau mangarahkan ka ateh seperti awak mamanjangan badan. Ado jo gerakan extention, sickle dan gerakan indah lainnyo.

Topic: sports
Amak ambo selalu jago lalok sabalun subuah. Satalah tajago inyo langsuang basiap untuak basuah muko dan basiap manunggu azan sholat subuh. Kalau alah tadanga azan langsuang nyo pai sholat ka musholla. Sapulang sholat dari musholla, inyo acok maiduikan tv untuak manonton acaro ceramah subuah di tv. Nan paliang inyo suko itu acaro ceramah nan dibaok Mamah Dedeh. Ceramah Mamah Dedeh ko mengenai kemuliaan padusi. Kecek Mamah Dedeh, padusi samakin mulia dek ounyo tigo sifat nan indak dimiliki ole laki-laki, yaitu raso malu, keibuan, dan nan terakhir mandiri. Amak ambo suko mandangan ceramah dari Mamah Dedeh dek nyambuang dan bisa diaplikasian ka kahidupan sahari-hari.

Topic: religion
Ambo suko bana kini alah ado kamera nan langsuang bisa kalua hasil fotonyo. Namo kameranyo adolah kamera polaroid. Jenis kamera ko bisa  mangaluan hasil foto nan awak ambiak sacaro instan. Desain kamera ko pun unik-unik. Alasan ambo suko bana kalau pakai kamera ko karano caro manggunoannyo ndak payah. Nan pertamo bana awak lakukan sabalum maambiak gambar adolah maisi katrid. Puta ka bagian balakang atau bawah kamera dan buka tutuiknyo untuak manarik sakelar sahinggo tampek latak katrid tabukak. Tingga masuak an se. Abis tu tingga iduik an tombol on pado kamera. Abis tu tingga ambiak se gambar dan tunggu hasilnyo kalua.

Topic: technology
Sia nan ndak tau jo pisang kipeh. Lamak bana dimakan pas sore-sore atau wakatu hari hujan. Pisang kipeh asli dari pekanbaru ko cuma bisa awak dapek an di pekanbaru. Adopun nan manjua di daerah lain namonyo se pisang kipeh tapi babeda bana rasonyo. Manuruik ambo pisang kipeh ko sakilas mirip-mirip jo goreng pisang batu tapi kalau alah di makan babeda bana. Antah apo lah nan mambuek rasonyo khas. Mungkin pengaruh jenis pisang jo adonan tapuang untuak karak pisangnyo. Biasonyo ukuran pisang kipeh ko labiah gadang-gadang. Bisa salueh tangan awak dengan jari-jari nan dikambangkan. Kalau ado kawan nan dari pakanbaru pasti ambo selalu minta dibaok an pisang kipeh ko.

Topic: culture & heritage
Dek kini alah jaman sosial media mambuek urang sangaik mambutuahan kamera untuak maabadikan momen-momen indah dan bahagia nan mungkin ndak bisa taulang. Makonyo samurah-murah apo se hp urang pasti kini alah ado kameranyo. Tapi manuruik ambo, kamera hp nan maha jo kamera hp nan murah memang jauah bedanyo. Dari hasil foto dan video nan dihasilkan alah nampak urang ko pakai hp jenis apo. Memang harago tu ndak ado nan mandutoi kualitas. Kalau pribadi ambo kamera hp nan paliang rancak tu memang kamera hp merek Iphone. Cuma haragonyo memang maha dari pado nan lain. Bahkan haragonyo hampia samo jo harago honda matic.

Topic: technology
Ado seorang anak padusi yang barubah manjadi keong mas. Namo caritonyo keong mas itu adolah carito rakyat dari Jawa Timur. Dahulu kala di kerajaan Daha yang banamo kertamerta inyo mampunyoi 2 anak. Candra Kirana jo Dewi Galuh wakatu itu datanglah pangeran yang maajak nikah candra kirana dan diam-diam dewi galu suko jo pangeran tu. Dewi galu dengan tega nyo nio manyingkiran candra kirana jo bantuan seorang panyihia. Barubahlah bantuak candra kirana manjadi keong, pangeran tadi pun masih bausaho mancari inyo. Singkek carito kaduonyo batamu dan kambali ke kerajaan dan mancaritoan sadoalahnyo. Ayah nyo yang marah mausia dewi galuh dan indak manarimo inyo di kerajaan iko lai. Manuruik Tasya awak basaudara indak buliah ado perasaan iri jo dengki, itulah akibat kalau awak dengki dan indak suko jo kebahagiaan saudara awak surang, jadinyo hati kareh dan malah mancalakoi saudara awak surang.

Topic: culture & heritage
Gayo hiduik urang di desa memang ado banyak perbedaan jo urang kota. Misalnyo yang tacaliak bana kalau urang kota indak terlalu dakek jo tatanggo. Kalau urang desa biasonyo mamiliki hubungan nan arek, kareno satu samo nan lain bagantuang dalam berbagai jo kegiatan. Memang bagitu arek bana kalau urang desa, kalau ado acaro apo sadoalahnyo manolongan. Bantuak wakatu itu warga kami mambantuak panitia katiko ado acaro pernikahan. Dibuek pangguang nan bantuak lamo, pakai kayu papa, tirainyo bawarno putiah, banyak bunga ditangah jo kiri kanan nyo, kursi bajejer untuak besan, teras rumah tatanggo nan laweh untuak tatanggo duduak biasonyo diisi jo apak-apak. Bantuak itulah ciri urang desa kalau ado nikahan.

Topic: slice of life
Wakatu covid-19 melanda awak ndak bisa pai kama-kama kan, sadoalahnyo dikarajoan dirumah mulai dari sakolah online, ndak buliah lo sembarangan pai kalua. Ambo sanang bana waktu alah reda covid ko tapi awak masiah harus bahati-hati, ado langkah yang alah dianjua an untuak awak yang nio pai kalua rumah dan liburan. Patamo tantukan talabiah dulu wisata yang aman, kaduo riset aturan protokol kesehatan yang ado, katigo pasan dari awal tampek lalok awak katiko liburan, Tarakhir membawa perlengkapan kebarsihan dan cek kondisi tubuah sabalum libur. Ambo sanang bana liburan setelah covid tu bakasan bana soalnyo alah lamo indak kama-kama, langsuang lah kami pai liburan ka dieng sakali.

Topic: leisures
Ranang tamasuak bidang olahraga yang ado ekskulnyo di sakolah Farhan. Farhan ikuik ka dalam klub renang, nan biasonyo banyak anak laki-laki yang maambiak ekskul ranang. Farhan malah labiah baniek dan suko masuak ka ekskul ranang. Farhan masuak ka ekskul ko sabananyo bukan kareno inyo alah bisa tapi kareno inyo alun bisa. Padohal farhan suko bana mancaliak urang baranang. Samanjak di ekskul ranang barulah inyo bisa langkah-langkah nyo. Langkah nyo adolah patamo malakukan panapasan talabiah dahulu, kaduo batanang dan buek nyaman di aia tu, katigo baraja mangapuang an badan, siap tu malakuan teknik-teknik olahraga contohnyo teknik maluncua, maluruih an postur tubuh dan tetap dengan tendangan ketek.

Topic: sports
Kisah nabi Nuh a.s, nabi nuh batugas untuak maagiah tau ka saluruah umaik nyo untuak manyambah Allah. Allah manyuruah nabi nuh untuak maajak umaik nyo supayo indak manyambah patuang-patuang lai. Allah juo alah manugaskan nabi nuh untuak mamparingek i umaik nabi nuh akan azab dan siksaan Allah, sabalum mangarah kapado mereka. Sampai akhirnyo tajadilah banjir bandang, dan urang nan indak mampicayoi kecek nabi nuh inyo tanggelam tamasuak anak nabi nuh. Dari carito di ateh bisa juo manjadi palajaran bagi awak untuak salalu mampicayoi apo yang alah diparintahan oleh Allah dan takuik kapado azab nyo. Patamo awak harus mayakini kehadirat Allah, kaduo awak juo harus yakin kapado sadoalah ciptaannyo, katigo mentadaburri ayaik-ayaik Allah dan bausaho mantaati parintah dan manjauhi larangan dari Allah. Sakironyo itu caro awak untuak manumbuhkan raso takuik dan cinto awak kapado Allah SWT.

Topic: religion
Salain Gunuang Rinjadi di Pulau Lombok, ambo dan kawan-kawan pernah juo mandaki ka Gunuang Ciremai nan talatak di Provinsi Jawa Barat. Gunuang Ciremai mampunyoi kawah sadalam 250 meter. Katinggiang Gunuang Ciremai ado di angko 3.078 di ateh parmukaan lauik. Dengan katinggian di angko sagitu, Gunuang Ciremai marupokan gunuang paliang tinggi di Jawa Barat. Gunuang Ciremai marupokan gunuang nan bajenis stratovolcano. Jalur pandakian gunuang ciremai mampunyoi anam pos. Pos nan paliang bamyak dijadikan tampek camping adolah pos limo. Gunuang Ciremai mampunyoi satidaknyo ampek jalur pandakian. Partamo jalur pandakian via Linggarjati. Kamudian ado jalur pandakian via Lingasana. Ado Juo jalur pandakian via Apuy. Dan nan terakhir ado jalur pandakian via Patulungan. Dari kaampek jalur pandakian itu, tigo jalur barado di Kabupaten Kuningan. Samantaro ciek jalur lai barado di Kabupaten Majalengka.

Topic: leisures
Ambo taragak karajo di kantua, setelah 10 tahun ambo karajo di kantua kini ambo alah indak karajo lai kareno alah waktunyo juo. Tapi ambo marindukan apo nan ambo karajo di kantua bak itu juo jo urang-urang dan suasananyo. Walaupun karajo di kantua banyak tuntutan dan karajo target tapi itu adolah tantangan se bagi ambo. Manuruik ambo kalau di kantua tu labiah manyanangan kareno banyak urang dan kebersamoan di kantua. Apolai katiko ado acara, dan untuang se kawan-kawan kantua ambo ko lamak bana urangnyo jadi alah bantuak saudara se. Kalau kini mungkin alah jarang urang nan mode tu tapi indak tau jo lah baa keadaan kantua kalau kini.

Topic: business
Namonyo Kinaya Dewi Kenzie. Urang mamanggianyo naya, aya bahkan Kenzie. Awak tatapan se panggilannyo naya, kini naya alah kuliah di salah ciek paguruan tinggi di padang. Naya maambik jurusan tataboga karano inyo suko bana mamasak, antah itu masakan tradisional atau masaken nasional ataupun masaken internasional. Karano dangaunyo jauah dari kampus naya tingga di kos kosan. Di kosannyo naya suko mambuek camilan kalau lai ndak sibuk dek tugeh kuliah. Hari ko nyo mambuek camilan tradisional yang banamo lopek nagosari. lopek nan tabuek dari topung boreh ko rasonyo manih karano baagih pisang. Lopek ko dikukuih manggunoan dain pisang supayo harum. Jajanan ko kini jarang disobokan.

Topic: food & beverages
Katigo, baranang atau barandam jo aia angek. Mangambang di aia mamicu respon relaksasi badan nan mambantu manakan tingkek hormon stres. Barandam aia angek dikawanan alunan musik nan lambuik dapek pulo dijadian pilihan. Awak bisa pulo marandam kaki dalam aia angek nan dicampua minyak aromaterapi. Aroma tatantu, bantuak lavender, alah sacaro konsisten tabukti mangurangi tingkek stres. Kaampek, manari sambia banyanyi. Pado hari nan taraso barek, mangistirahat mental jo fisik jo manari dapek mampabaiki mood. Cubo mainkan lagu favorit dunsanak lakukan babarpo gerakan tarian. Manggariak an badan sambia banyanyi mangikuik an iramo marupokan caro saderhana untuak mangatasi stres. Hatipun manjadi labiah sanang dan masalah akan taaliahan.

Topic: slice of life